פרק ד'

סעד הצהרתי - דירה
1.   סיכומים מטעם התובע

בבית-משפט לענייני משפחה                                                                                            תמ"ש______
ב_________
בעניין:

____________  ת"ז _____________



על-ידי בא-כוחו עורך-דין ____________



מרח' ___________ עיר ___________



טל' ___________ פקס' ___________
"התובע"




נ ג ד




עזבון המנוחה  _________________ז"ל




על-ידי בא-כוחו עורך-דין ____________



מרח' ___________  עיר __________



טל' ___________  פקס' __________
"הנתבע"
סיכומים מטעם התובע

"5.
...וזאת על-מנת להבטיח את עתידה, לכשתחלים..."

מתוך הבקשה לאישור בית-המשפט לקניית מקרקעין

- עמוד _______, נספח _______ לתצהירו של התובע

על-פי החלטת בית-המשפט מיום _________, ולאחר מתן אורכה להגשת הסיכומים ובאדיבותו ובהסכמתו של בא-כוח הנתבע, התובע מתכבד בזאת להגיש את סיכומיו בתיק דנן וכל זאת כאמור להלן. 

מבוא:

1.
כפי שנראה, הצליח התובע להוכיח את טענתו כי רכש את הדירה נשוא תיק דנן מכספו שלו וכי הינו זכאי כי הדירה תירשם על-שמו בלבד. עדותו של התובע לא נסתרה ולו בפרטים שוליים. בנוסף הוכח, ולא נסתר, כי התובע רכש את הדירה בעבור שימוש אימו ובתנאי אחד ויחיד והוא שתחלים. היה ברור לכל, כולל לנתבעת, כי משלא החלימה האמא, ועל כך אין מחלוקת, נתבטל התנאי וקמה זכותו של התובע לקבלת הדירה על-שמו בלבד. מנגד מדובר בנתבעת (על-אף שהעזבון הוא הנתבע בתיק דנן, הוא ייקרא "הנתבעת" והכוונה היא ל_________, אחותו של התובע), שטענותיה בכתב ההגנה, תצהירה ועדותה בבית-המשפט, נתבררו כשקריות, לא הוכחו והופרכו מיניה וביה במהלך חקירתה הנגדית.
מהימנותו של התובע:
מבוא:
2.
גרסתו של התובע לא נסתרה, הן בנושאים החשובים והן בנושאים הפחות חשובים. בנוסף, הוכח חד-משמעי כי התובע שילם ועדיין משלם את תשלומי המשכנתה הרובצים על הדירה נשוא תיק דנן בעוד שהנתבעת נמנעת מלשלם תשלום כלשהו בגין תשלומי המשכנתה. 
3.
הוכח חד-משמעי כי התובע הינו הבעלים האמיתי של הדירה והנתבעת גם לא הצליחה לערער את אמינותו בחקירתו הנגדית.
4.
בנוסף, הוכח חד-משמעי כי התובע נתכוון ליתן לאימו את הדירה במתנה אולם, למתנה זו היה תנאי. התנאי היה כי על האמא להחלים. כלומר במידה והאמא היתה מחלימה ממחלתה - אזי היתה מקבלת את הדירה במתנה. משהאמא לא החלימה ממחלתה, ועל כך אין מחלוקת, התנאי לקבלת הדירה במתנה בוטל ו/או לא קויים.
התובע שילם ומשלם את המשכנתה הרובצת על הדירה
5.
הוכח חד-משמעי כי התובע נושא על כתפיו את תשלום המשכנתה החלה על הדירה נשוא תיק דנן. לעניין זה ראה סעיף _________ לתצהיר עדות ראשית מטעמו ונספח "ט" לתצהירו. יודגש, כי עדותו בעניין זה לא נסתרה.
6.
על-כן, מתבקש בית-המשפט לקבל את גרסתו של התובע ולקבוע כי הוא זה ששילם ומשלם את המשכנתה הרובצת על הדירה נשוא תיק דנן. 

התובע שילם ומשלם את ההוצאות שוטפות החלות על הדירה.
7.
הוכח חד-משמעי כי התובע הוא זה ששילם את הוצאות השוטפות אשר חלו על הדירה לרבות תשלומים ל______, ארנונה, מים וטלפון (לעניין זה ראה עדותו בסעיפים _________ לתצהיר עדות ראשית מטעם התובע).
8.
יודגש, כי עדותו בחקירה נגדית לא נסתרה וכאמור בעדותו בשורות ________, עמ' ________ לפרוטוקול:

"ש.
יש קבלות שצירפת כאן על תשלומי חשמל, טלפון ומים זה היה של שוכרים ששילמו?


ת.
זה היה שוכרים שגרו בדירה ולא שילמו תשלומים. יש תקופות לא היה ויש תשלום של מינימום."
9.
בנוסף, התובע אף שילם את שכר הדירה ל__________ וכדבריו בחקירתו הנגדית בעמ' _________, שורות _________ לפרוטוקול:

"ש.
...אני מראה לך שלכל חודש שילמת שכר דירה לעמידר כל חודש _________ ש"ח.


ת.
שילמתי, איני זוכר את הסכומים."

10.
על-כן, מתבקש בית-המשפט לקבל את גרסתו של התובעת ולקבוע כי התובע שילם ומשלם את ההוצאות שוטפות החלות על הדירה.
התובע קנה את הדירה מכספו שלו!!!
11.
הוכח חד-משמעי כי התובע רכש את הדירה נשוא תיק דנן מכספו שלו. עדותו בבית-המשפט ובתצהיר עדות ראשית מטעמו לא נסתרו בעניין זה. 
12.
יתר-על-כן, חיזוק לרכישת הדירה על-ידי התובע אנו מוצאים בדברי הנתבעת עצמה בתמליל השיחה, עמ' _________, שורה _________:


"מה יפה? אז אני קמתי ושילמתי נכון או לא?"


ובעמ' _________, שורה _________ הנתבעת משיבה:



"נכון מאוד."


וכך גם בעמ' _________ לתמליל, שורות _________:



"יש לי את כל ההוכחות שאני קניתי את הדירה."



"נכון." 


וכך גם בעמ' _________ לתמליל, שורות _________:



"יש לי אסמכתא, אני קניתי את כל הדירה."



"בסדר גמור." 
13.
על-כן, מתבקש בית-המשפט לקבל את גרסתו של התובע לקבוע כי התובע קנה את הדירה מכספו שלו.
מהו התנאי?
14.
כבר בראשית הדרך התובע הצהיר בבקשה לאישור בית-המשפט לקניית מקרקעין כי:

"5.
כל כוונתה של בקשה זו, היא לזכות את החסויה... וזאת על-מנת להבטיח את עתידה, לכשתחלים..." (ההדגשה אינה במקור)

15.
על-פי הבקשה נתן בית-המשפט צו וכדבריו בצו:


"לאחר שעיינתי בבקשה ובנספחיה..." (ההדגשה אינה במקור)
16.
כלומר, בית-המשפט נתן את הצו המבוקש לאחר שקרא את הנספחים שצורפו והבקשה, לפיהם התובע מבקש לרכוש את הדירה כאמור בסעיף _________ לבקשה לכשתחלים!!!
17.
על דברים אילו חזר הוא בתצהיר עדות ראשית מטעמו בסעיף _________:


"הדירה נרשמה מבחינה פורמלית גרידא."


ובסעיף _________ לתצהיר עדות ראשית:



"היות והרישום היה פורמלי וטכני בלבד."


ובסעיף _________ לתצהיר עדות ראשית:



"מטרת הרכישה אז, היתה לזכות את אימי, לכשתחלים."


ובסעיף _________ לתצהיר עדות ראשית:



"...אכן תגור בדירה לכשתחלים וזו היתה מטרת הרכישה..."
18.
יודגש, וכפי שיראה להלן, אף בחקירתו הנגדית, חזר התובע על דבריו, כאמור, ובלא שדבריו נסתרו. בחקירתו הנגדית בעמ' _________, שורות _________ לפרוטוקול:

"ש.
מה היה התנאי?

ת.
שאימי תחזור לדירה, שהיא תהיה שלה, שלא תהיה לה בעיה כלל... התכוונתי לרכוש לה את הדירה כדי שתגור בה.

ש.
אז מה התנאי פה?


ת.
איני זוכר. קניתי לה את הדירה על-מנת שתגור בו. אם היא לא תוכל לגור שם... אוכל להשתמש בדירה זו..." (ההדגשות אינן במקור)
19.
כלומר, גם בחקירתו הנגדית חזר התובע על גרסתו כי התכוון ליתן את הדירה במתנה לאימו ובתנאי שתחלים. משלא החלימה האמא, כפי שיראה להלן, התכוונן התובע כי הדירה תהיה שלו (שכן רכש את הדירה מכספו שלו) ולשימושו הבלעדי. 
20.
על-כן, מתבקש בית-המשפט הנכבד לקבוע כי התנאי היה כי האמא תקבל את הדירה וזאת במקרה לכשתחלים האמא ממחלתה. 
האמא לא החלימה ממחלתה ומשלא החלימה לא קויים התנאי
21.
הוכח חד-משמעי כי האמא סבלה ממחלה קשה מאז שנות ה_________ ולא החלימה ממחלתה. בית-המשפט מופנה לסעיף __________ לתצהירו של התובע וכן לנספח _________ לתצהירו וכן לעמ' _________, שורות _________ לפרוטוקול לחקריתו הנגדית:

"ש.
עד שהיא נפטרה היא לא נרפאה מזה?


ת.
לא. אבל היא השתפרה."
22.
לאור העובדה, כי גרסתו של התובע לא נסתרה, מתבקש בית-המשפט לקבל את גרסתו של התובע ולקבוע כי האמא לא החלימה ממחלתה ומשלא החלימה - התנאי לקבלת הדירה לא קויים.
אי-מהימנותה של הנתבעת:
23.
בית-המשפט הנכבד מתבקש בזאת לקבוע כי גרסת הנתבעת איננה מהימנה עליו ולאור זאת, לדחות את גרסתה, כפי שזו הובאה בכתב ההגנה שהגישה, בתצהיר עדות ראשית מטעמה ובעדותה בבית-המשפט. ובמה דברים אמורים. 
"הנני הדיוטית בנושא, ואין לי כל הבנה שהיא בעניינים אלה" - האמנם?
24.
הנתבעת מעידה בסעיף _________ לתצהיר עדות ראשית מטעמה כדלקמן:


"יצויין כי הנני הדיוטית בנושא, ואין לי כל הבנה שהיא בעניינים אלה." (ההדגשות אינן במקור)

25.
הנתבעת מעידה בסעיף _________ לתצהיר עדות ראשית מטעמה כדלקמן:


"...תוך שגם אינני מבינה את המסמכים המוגשים לי לחתימה."
26.
לעומת זאת, בחקירתה הנגדית, רואים אנו כי המדובר בנתבעת אינטליגנטית הקוראת עיתונים (עמ' ________, שורה ________ לפרוטוקול) ואשר מבינה במושגים משפטיים כגון "לשכת רישום מקרקעין" (עמ' ________, שורה ________ לפרוטוקול), "משתכן" (עמ' _______, שורה ________ לפרוטוקול), "שכירות לצמיתות" (עמ' _________, שורה _________ לפרוטוקול).
27.
בשים-לב, כי כאשר הנתבעת נשאלת מהיכן יודעת היא את כל המושגים המשפטיים, כאמור, היא משיבה בעמ' _________, שורה _________ לפרוטוקל:

"ת.
זו אינטלגנציה." 
גם לפי גרסת הנתבעת התובע קנה את הדירה מכספו שלו!!!
28.
שורות _________, עמ' _________ לפרוטוקול הנתבעת מעידה כדלקמן:

"ש.
האם נכון שהתובע קנה את הדירה מכספו שלו?


ת.
לא."
29.
לעומת זאת, בתמליל השיחה, עמ' _________, שורה _________ הנתבעת נשאלת:


"מה יפה? אז אני קמתי ושילמתי נכון או לא?"


ובעמ' _________, שורה _________ הנתבעת משיבה:



"נכון מאוד."


וכך גם בעמ' _________ לתמליל, שורות _________:



"יש לי את כל ההוכחות שאני קניתי את הדירה."



"נכון." 


וכך גם בעמ' _________ לתמליל, שורות _________:



"יש לי אסמכתא, אני קניתי את כל הדירה."



"בסדר גמור." 
תצהיר הסתלקות מעזבון מיום ________ (נספח ________ לתצהירו של התובע):
30.
אין ספק, ועל כך אין גם מחלוקת, כי ביום __________ חתמה הנתבעת על תצהיר הסתלקות מן העזבון לטובת התובע. כמו-כן, אין ספק, כי בניגוד לגרסתה של הנתבעת כי לא ידעה כי המדובר בתצהיר הסתלקות, הוכח חד-משמעי כי הנתבעת ידעה כי חתמה על תצהיר הסתלקות מן העזבון לטובת התובע וידעה היא המשמעויות הנובעות מכך!!! 
31.
הנתבעת מעידה בסעיפים _________ לתצהיר עדות ראשית מטעמה:

"...הנני חותמת על מסמכים... תוך שגם אינני מבינה את המסמכים המוגשים לי לחתימה... בדיעבד התברר לי כי המדובר היה בתצהיר הסתלקות שלי לטובת התובע, מחלקי בדירת אימנו." (ההדגשה אינה במקור)
32.
בעמ' _________, שורות _________ לחקירתה הנגדית הנתבעת מעידה כדלקמן:

"ש.
כשחתמת על תצהיר ההסתלקות למעשה ידעת על מה את חותמת?


ת.
לא בדיוק."
33.
אולם, בחקירתה יצא המצרע מן השק ובעמ' _________, שורות __________ לפרוטוקול הנתבעת מעידה כדלקמן:

"ש.
על-סמך מה כתבת את מכתבך מיום _________ נספח _________ לתביעה?

ת.
אני שלחתי אותו וביטלתי את החתימה. כתבתי את המכתב על-פי הזכרון של מה שהיתה בפגישה שנתבקשתי לחתום על סילוק מהירושה." (ההדגשה אינה במקור)

34.
וחיזוק לידיעתה של הנתבעת כי המדובר בסילוק מן הירושה רואים אנו במכתב מיום _______ (נספח _______ לכתב התביעה) שם נאמר:


"אני החתומה מטה, מבטלת את חתימתי... הכוללת סילוק מירושת אמי המנוחה..." (ההדגשה אינה במקור)
35.
ובעמ' _________, שורות _________ לפרוטוקול הנתבעת מעידה:

"ש.
האם עזרו לך בניסוח שלו?

ת.
לא. לא התייעצתי לפני אלא רק אחרי..."
36.
בשורות ________, בעמ' ________ לפרוטוקול הנתבעת מגלה עניין ומתעניינת, תוך שניתן להבין מדבריה כי הינה יודעת את המשמעות ההסתלקות:

"ש.
מפנה לתצהיר ההסתלקות שחתמת עליו... תחפשי לי את המילה יפוי-כוח?


ת.
פה לא כתוב אבל שאלתי האם ההסתלקות היא הסתלקות או שזה... שאלתי אם זה יפוי-כוח..." (ההדגשות אינן במקור)
37.
מן האמור עולה ברורות, כי הנתבעת ידעה כבר בעת החתימה כי הינה חותמת על תצהיר הסתלקות לטובת התובע וכן ידעה את המשמעויות המשפטיות לחתימתה וזאת בניגוד לטענתה כי לא ידעה על מה היא חותמת. 
38.
עוד עולה כי בעצם הנתבעת הסתלקה מן הירושה אף זאת לאור העובדה שידעה בפועל כי הנכס שייך לתובע. טענתה לפיה "החתימה נכפתה" ו-"נגבתה במרמה" טענת שקר היא, שכן הן בעדותה בבית-המשפט והן בתמליל השיחה מודה הנתבעת בפה מלא כי ביטלה את החתימה רק בגלל שהרגישה מחוץ למשפחה ומחוץ לירושה וכפי שיתואר להלן.
סיבת החזרה האמיתית מן תצהיר ההסתלקות - מהי? 
39.
גם בסוגיה זו, נראה כי הנתבעת מציגה בפני בית-המשפט שלוש גרסאות הסותרות זו את זו והשונות זו מזו. 
40.
גירסה ראשונה - מן האמור בסעיפים _________ לתצהיר עדות ראשית מטעם הנתבעת עולה כי סיבת "ביטול החתימה" היא:

"שאין כל קשר בין מה שנאמר לי במשרדו של עורך-הדין כי מדובר כביכול ביפוי-כוח למכירת הדירה ולחלוקת פדיונה בינינו לבין האמור בתצהיר..." (ההדגשה אינה במקור)
41.
גירסה שניה - בית-המשפט הנכבד מופנה למכתבה של הנתבעת מיום ________ (נספח ________ לתצהירה של הנתבעת) שם טוענת היא כי יש לבטל את חתימתה שכן:


"החתימה נכפתה עלי ונגבתה במרמה."
42.
גירסה שלישית - בחקירתה הנגדית הנתבעת מעידה בעמ' ________, שורות ________ לפרוטוקול כדלקמן:

"ש.
ואני אומר לך שהסיבה לכתיבתך את המכתב (הכוונה למכתבה מיום _________, נספח ________ לכתב התביעה) כי הרגשת שאת מחוץ למשפחה?

ת.
מחוץ למשפחה, ומחוץ לירושה." (ההדגשה אינה במקור)


וכך גם עולה מתמליל השיחה בין התובע לנתבעת, בעמ' _________, שורות _________:


"גם ככה אני הרגשתי כאילו שאני בחוץ מהמשפחה עכשיו זה ראסמי, בלחתום?"


"אני לא התכוונתי לפגוע."


"אתה לא ראית איך אני הלכתי? אני... שפכתי בכי מפה ועד להודעה... גם ככה אני לא מרגישה שאני משפחה, עכשיו זה ראסמי עם חתימה?..."
43.
על-כן, הוכח חד-משמעי כי הנתבעת החליטה לחזור בה מהחתימה רק בגלל שהרגישה מחוץ למשפחה ומחוץ לירושה ולא כפי שהיא טוענת, ושלא הוכח, כי החתימה נכפתה עליה ונגבתה ממנה במרמה.
הנתבעת קיבלה העתק מן תצהיר ההסתלקות!!!
44.
בסוגיה זו, נראה כי זכרונה של הנתבעת "נעלם" לה והיא איננה זוכרת האם קיבלה את תצהיר ההסתלקות.
45.
בשורות _________, בעמ' _________ מעידה הנתבעת כדלקמן:

"ש.
האם זה נכון שקיבלת ממני בדואר רשום את תצהיר ההסתלקות?


ת.
לא זכור לי."
46.
לעומת זאת, בית-המשפט מופנה לנספח _______ לכתב התביעה. על-פי נספח זה הוכח חד-משמעי לבית-המשפט כי תצהיר ההסתלקות נשלח ביום _________ לנתבעת בדואר רשום.
47.
בנוסף, מעיון בכתב ההגנה ובתצהיר עדות ראשית מטעם הנתבעת ניתן לגלות כי הנתבעת "שכחה" לציין כי קיבלה את תצהיר ההסתלקות בדואר רשום כאמור לעיל.
ידיעתה של הנתבעת לעניין השכרתה של הדירה
48.
גם בנושא זה נראה כי הנתבעת "מתנדבת" ליתן גרסאות סותרות. 
49.
מצד אחד, מעידה היא כי למיטב ידיעתה התובע השכיר את הדירה במשך שנים רבות וכי קיבל עשרות אלפי דולרים בגין השכרת הדירה (ראה סעיף _________ לתצהירה של הנתבעת). 
50.
כך גם בחקירתה הנגדית בעמ' _________, שורה _________ הנתבעת מעידה:

"ת.
מה שאני יודעת. מה שהוא הביא לי כל מיני טפסים שהוא השכיר את הדירה..."
51.
כלומר, הנתבעת ידעה כי הדירה מושכרת, שכן התובע דאג ליתן לה "כל מיני טפסים" כעדותה. 
52.
מצד שני, הנתבעת מעידה בעמ' _________, שורות _________ כי:


"ת.
...אף פעם לא יידע אותי בכלום."


וכך גם בעמ' _________ לתמליל, שורות _________:



"כל השכירות זה הלך להוצאות של אימא... את ישנה בעולם אחר לגמרי. אני עוד הוצאת מהכיס שלי."



"זו הבעיה שלא יידעת אותי בכלום?"

כמות המסמכים שהוגשו לנתבעת לחתימה?
53.
גם בפרטים הקטנים נראה כי הנתבעת "מנדבת" מספר גרסאות:

מצד אחד, בסעיף _________ לתצהירה מעידה היא כי:


"בסופו של דבר הנני חותמת על מסמכים אצל עורך-דין... תוך שגם אינני מבינה את המסמכים המוגשים לי לחתימה."


ומצד שני, בחקירתה הנגדית מעידה היא כי הוגש לה מסמך אחד (ראה עמ' ______, שורה _____ לפרוטוקול). 
סיכום:
54.
לאור שלל הגרסאות שהובאו על-ידי הנתבעת כאמור לעיל, מתבקש בית-המשפט הנכבד לקבוע כי הנתבעת איננה מהימנה עליו.
ניתוח משפטי:

תוקפו של תצהיר ההסתלקות:
55.
סעיף 6(ב) לחוק הירושה, התשכ"ה1965- (להלן: "חוק הירושה") קובע כי:


"מי שהסתלק מחלקו בעזבון, רואים אותו במידה שהסתלק כאילו לא היה יורש מלכתחילה..."
56.
יתר-על-כן, ההסתלקות אינה כפופה לאישור בית-המשפט או הסכמת האדם שלטובתו היא נעשתה והיא תקפה מרגע מסירת ההודעה. ובמילים אחרות, עם מתן הודעת ההסתלקות נשלל מעמדו של המסתלק כיורש למפרע.
57.
לעניין זה, יפים הם דברי כב' השופט חיים כהן ב-ע"א 639/99 שלכטר נ' חרש, פ"ד כד(2) 138: 


"משהגיש היורש הודעת הסתלקות כדין, שוב אינו יורש עוד - ואין נפקא מינה שטרם ניתן צו ירושה או שההסתלקות לא אושרה על-ידי בית-המשפט (לפי החוק אין צורך באישור כזה) או שהעזבון טרם עומד לחלוקה."
58.
על-פי סעיף 6(ב) לחוק הירושה, המסתלק איבד מעמדו כיורש ורואים אותו כאילו לא היה יורש מלכתחילה ולעניין זה מדגיש פרופ' ג' טדסקי במאמרו "ויתור על הירושה וחליפות", הפרקליט לד 5, 9: 

"ההסתלקות לטובת הזולת היא ויתור, מעשה חד-צדדי של המוותר ואינה העברה. האדם שלטובתו נעשתה ההסתלקות יקבל את זכותו הודות למוותר אך לא ממנו. יקבל אותה במישרין מן המוריש וירכוש אותה כ'ירושה מחמת מיתה'." (ראה גם תמ"ש 82221/96 רות זעפרני נ' עובדיה שלאם, פ"ד ס 1, 11-10, עז' 5950/99 עזבון המנוח אירן משקנען ז"ל נ' עדנה אגסי, פ"ד סא 400, 404-403)

59.
כפי שראינו לעיל, הנתבעת חזרה מהסתלקותה רק בגלל שהרגישה מחוץ למשפחה ומחוץ לירושה ולא כפי שטענה כי החתימה נכפתה עליה והוצאה ממנה במרמה ובשים-לב כי הוכח חד-משמעי כי הנתבעת ידעה על מה היא חותמת וכן היתה מודעת להשלכותיה המשפטיות של חתימתה.
60.
לאור הנ"ל, מתבקש בית-המשפט לקבוע כי בעצם הסתלקותה של הנתבעת מן הירושה לטובת התובע יש בכך לחזק את גרסת התובע כי הינו הבעלים האמיתיים של הדירה נשוא תיק דנן.
מעמדו של אבי התובע:
61.
כפי שנטען בסעיפים ________ לתצהיר עדות ראשית של התובע ובשילוב נספחים ________ לתצהירו עולה ברורות כי לאור מצבה הרפואי של אימו של התובע, אבי התובע קיבל היתר נישואין לשאת אישה אחרת. לאור הנ"ל, ברור הוא כי מצבה האישי של אימו של התובע הוא כשל גרושה ומשכך, אין לאבי התובע כל חלק ונחלה ברכושה של אימו של התובע, בין בחייה ובין במותה ועל-כן, לא היה הצורך לצרף אבי התובע כצד לתביעה דנן (לעניין זה ראה ע"א 247/97 סבג רחל נ' סבג מרסל ואח', תק-על 2(99) 6 שצורף כנספח ________ לתצהירו של התובע).
62.
לאור הנ"ל, ולאור העובדה כי הנתבעת לא התייחסה לכך בכתב הגנתה ובתצהיר עדות ראשית מטעמה, מתבקש בית-המשפט הנכבד לקבל את גרסת התובע בעניין דנן ולקבוע כי אבי התובע אינו צד לתביעה וכי אין לאבי התובע כל חלק ו/או זכות בדירה נושא תיק דנן. 
מתנה על תנאי - האמנם?
63.
כפי שראינו לעיל, התובע עמד בנטל המוטל עליו להראות כי המדובר במתנה על תנאי. התנאי הוא שהאמא תקבל את הדירה רק לכשתחלים ושתגור בדירה. משלא החלימה, לא מתקיים התנאי ומשלא מתקיים התנאי האמא לא זכאית לקבל את הדירה. 
64.
בנוסף, מדובר ברכישת הדירה על-שמה של האמא, כאשר הינו תלוי בתנאי המתלה ו/או המפסיק שהאמא, אכן תגור בדירה לכשתחלים וזו היתה מטרת הרכישה. משלא נתמלא התנאי, ועל כך אין מחלוקת, ממילא אין לאמא זכויות ואלה נשארות ו/או מוקנות לתובע שמימן ומממן גם היום את כל הרכישה. 
65.
עוד יטען, כי האמא לא התגוררה ולא גרה בדירה מפאת מחלתה כאמור, ועל-כן, משמשת סיבה זו משום תנאי מפסיק ו/או תנאי מתלה של רכישת הדירה על-שם האמא ולאור הנ"ל ברור הוא כי זכויות בדירה הן של התובע על כל המשמעויות המשפטיות הכרוכות בכך. 
66.
לחילופי חילופין, התובע יטען כי הנתבעת לא הרימה את הנטל להוכיח כי מדובר מקרה דנן בהסכם מתנה תקף וללא כל תנאי. 
67.
כך, לדוגמה, נפסק ב-רע"א 5854/02 מיכאל גרמן נ' עזבון המנוח ר' בצלאל כ"ץ, תק-על 2(2002) 15: 

"בית-המשפט המחוזי קיבל את התביעה וקבע כי במקום מתנהל בית-כנסת, אך אין מתנהלת שם ישיבה או פנימיה כפי שנקבע בחוזה בין המנוח למשיבה 7. לפיכך, קבע כי ללא קיום ישיבה אין עוד הצדקה להחזקת הקרקע בידי המשיבה 7 על-פי החוזה. עוד קבע, כי גם אם ההסכם הוא הסכם מתנה הרי הוא בטל בשל קיומו של תנאי מפסיק, משחדלה הישיבה להתקיים."
68.
וכך, לדוגמה, נפסק ב-בע"מ 1119/06 פלוני נ' פלוני ואח', תק-על 4(2006) 1883:

"נסיבות המקרה שלפנינו מובילות למסקנה כי גם לפנינו מתנה אשר הותנתה בתנאי מפסיק - והתנאי הוא טיפולו ודאגתו של המנוח, והמנוח בלבד, במבקשת עד אריכות ימיה. על-כן משנבצר מהבן המנוח לכלכל את אמו, מתקיים התנאי המפסיק והסכם המתנה פוקע... הנה כי כן, מסקנתנו היא כי המבקשת התנתה את מתנתה למנוח בתנאי מפסיק, ומותו של המנוח סיכל את האפשרות לקיים את התנאי והחוזה פקע..."
69.
לחילופי חילופין, הוכח חד-משמעי כי מפאת מצבה הרפואי הלקוי של האמא, התנאי של הסכמת שני הצדדים לא קויים במקרה דנן, שכן האמא לא היתה ברת יכולת בריאותית להסכים לעסקה שכזו. 
הבקשה לפיצול סעדים:
70.
ביום _________ הגיש התובע בתיק דנן, בקשה לפיצול סעדים, בש"א _________. בית-המשפט עד הגשת סיכומים אילו לא נתן החלטתו. בבקשה זו ביקש התובע ליתן לו את הסעד של פיצול סעדים, ובאם תביעתו לסעד הצהרתי תידחה, בכך שיוכל לתבוע מן העזבון ו/או אחותו, __________, את כל הכספים ו/או ההוצאות שמימן ו/או הוציא ב___________ שנים שלפני הגשת התביעה (____________), הן בגין רכישת הדירה והן בגין ההוצאות האחרות המגיעים מעבר למחצית שווי הדירה לה לכאורה טוענת הנתבעת. 
71.
כפי שטען התובע בבקשתו זו, אם אכן תידחה תביעתו, הרי זכותו לקבלת הכספים שהשקיע ו/או הוציא בקשר לדירה נשוא תיק דנן, הינה ברורה (יפים לעניין זה הדברים שנאמרו ב-ע"א 329/73 מלום סטפניה בע"מ נ' עזבון מילר, פ"ד כח(1) 19).
72.
לאור הנ"ל, מתבקש בית-המשפט, באם ידחה את התביעה דנן לסעד הצהרתי, לאפשר לתובע לפצל את סעדיו כאמור בבקשה שהגיש (בש"א _________).
סיכום:
73.
לאור כל האמור לעיל, מתבקש בית-המשפט:

א.
לקבל את כתב התביעה ולהצהיר כי התובע הינו הבעלים של הדירה שברח' __________ ב_________ והידועה כגוש _________, חלקה ________, תת-חלקה ________ וכי הוא זכאי שהדירה תירשם על-שמו בלבד וכי לנתבעת אין כל זכות בדירה זו. 

ב.
למצער, ובית-המשפט ידחה התביעה, לקבל את הבקשה לפיצול סעדים ב-בש"א _________ כאמור לעיל.

ג.
לחייב את הנתבעת בהוצאות המשפט וכן שכר-טרחת עורך-דין בצירוף מע"מ כדין.






_________________




__________, עורך-דין






בא-כוח התובע

